পা (চলচ্চিত্র)

পা (ইংরাজী: ফাদার) ২০০৯ সালের হিন্দি-ভাষায় নির্মিত একটি ভারতীয় কৌতুক-কাহিনী চলচ্চিত্র। আর. বাল্কি পরিচালিত এই ছবিতে অভিনয় করেছেন অমিতাভ বচ্চন, অভিষেক বচ্চন এবং বিদ্যা বালান। ছবিটি ১৯৯৬ সালের হলিউড ছবি জ্যাক দ্বারা অনুপ্রাণিত এবং জিনের অবস্থার কারণে প্রোজেরিয়া নামে পরিচিত একটি বিরল রোগে আক্রান্ত বালকের সাথে তার মা-বাবার সম্পর্কের উপর ভিত্তি করে নির্মিত হয়েছে। অমিতাভ বচ্চন এবং অভিষেক বচ্চন বাস্তব জীবনে যথাক্রমে পিতা এবং পুত্র। তবে পা চিত্রে তারা বিপরীত চরিত্রে অভিনয় করেছেন। ছবিটি ২০০৯ সালের ৪ ডিসেম্বরে বিশ্বব্যাপী মুক্তি পায় এবং ভারতে সমালোচকদের দ্বারা প্রশংসিত হয়। বক্স অফিসেও দুর্দান্ত সাফল্য পায়।  ভারতীয় চলচ্চিত্র সমালোচকদের কাছ থেকে উষ্ণ অভ্যর্থনা সত্ত্বেও ওয়েবসাইটগুলি মেটাক্রিটিক এবং রটেন টমেটো অনুযায়ী ফিল্মটি বিদেশী চলচ্চিত্র সমালোচকদের কাছ থেকে মিশ্র প্রতিক্রিয়া পেয়েছে।
অমিতাভ বচ্চন তার অভিনয়ের জন্য ৫৭ তম জাতীয় চলচ্চিত্র পুরস্কার এ তৃতীয় বার সেরা অভিনেতার জাতীয় চলচ্চিত্র পুরস্কার এবং পঞ্চম বার ফিল্মফেয়ার সেরা অভিনেতা পুরস্কার পান এবং বিদ্যা বালান পান তার প্রথম ফিল্মফেয়ার সেরা অভিনেত্রীর পুরস্কার।

পটভূমি
অরো (অমিতাভ বচ্চন) একজন বুদ্ধিমান এবং কৌতূকপ্রিয় ১২ বছর বয়সী ছেলে। সে প্রোজেরিয়ায় আক্রান্ত। এই অত্যন্ত বিরল জেনেটিক বিশৃঙ্খলার কারণে মানসিকভাবে সে বারো বছরের এবং খুব স্বাভাবিক হলেও শারীরিকভাবে তাকে পাঁচগুণ বড় দেখায়। এই অবস্থা সত্ত্বেও অরো খুব সুখী। সে তার মা বিদ্যা (বিদ্যা বালান) এর সাথে থাকে। বিদ্যা একজন স্ত্রীরোগ বিশেষজ্ঞ। অমল আর্তে (অভিষেক বচ্চন) একজন তরুণ ও উজ্জ্বল রাজনীতিবিদ। তিনি বিশ্বকে প্রমাণ করতে পারেন যে "রাজনীতি" কোনও খারাপ শব্দ নয়। তিনি একটি মিশন নিয়ে চলেন। অরো হ'ল অমলের ছেলে; তবে বিদ্যা তার কাছ থেকে এটি গোপন রাখেন। প্রধান অতিথি হিসাবে অরোর স্কুল পরিদর্শনের সময় অরোর সাথে তার দেখা হয়। তিনি "ভারতের স্বপ্নদর্শন" নিয়ে একটি প্রতিযোগিতা উপলক্ষে আসেন। অমল তার তৈরি সাদা গ্লোব দেখে মুগ্ধ হয়ে অরোকে বিজয়ী হিসাবে স্থির করেন। তবে এরকম বিশিষ্ট রাজনীতিবিদের সাথে যোগাযোগের ফলে মিডিয়া অরোর সন্ধান পায়। পরের দিন মিডিয়া তার স্কুলে প্রবেশ করার চেষ্টা করে। এতে বিরক্ত অরো তাকে একটি ইমেল পাঠায় যাতে লেখে "আমি আপনাকে ঘৃণা করি"। অমল এটি পড়েন এবং হাই কোর্টের কাছ থেকে একটি নিয়ন্ত্রক আদেশ বের করেন যাতে জানানো হয় যে অনুমতি ব্যতীত কেউ তাকে বিরক্ত করতে পারবে না। স্বস্তি পেয়ে অরো তার কাছে রাষ্ট্রপতির বাড়িতে যাওয়ার ইচ্ছা প্রকাশ করে। তবে রাজনৈতিক সমস্যার কারণে তিনি নির্ধারিত দিনে দেখাতে ব্যর্থ হন। অরো অবশ্য তার প্রতি আস্থা হারিয়ে ফেলে। তবে পরে তার সাথে দিল্লিতে যেতে রাজি হয়। এখন সে জেনে গেছে যে অমল তার বাবা। যদিও অমল জানেন না যে অরো তার ছেলে। অমল তাকে দিল্লিতে নিয়ে যান রাষ্ট্রপতির বাড়ি দেখাতে। অরো অমলকে বলে যে তার প্রথম ভুলের জন্য অমলকে (এখনও তাকে গ্রহণ না করা) ক্ষমা করা বাকি রয়ে গেছে। তবে সেই ভুলটা যে কী তা তাঁকে জানায় না।  ১৩ তম জন্মদিনে অরো যখন হাসপাতালে তখন সে তার বাবাকে বলে যে সে তার বাবার একটি ভুলের ফসল। অরো তার মা ও বাবাকে আবার একত্রে ফিরিয়ে আনার চেষ্টা করে। কিন্তু বিদ্যা প্রতিরোধ করেন। বিদ্যার মনে আছে যে তিনি গর্ভবতী জানার পর অমল তার গর্ভপাত করাতে চেয়েছিলেন। অমল যদিও নিজের ভুল বুঝতে পেরেছিলেন এবং বলেন যে বিদ্যাকে এখনও তিনি ভালোবাসেন। অরো তার ছেলে বলে জানতে পেরে তিনি অরোর পাশে থাকেন। ১৩ তম জন্মদিনে অরোর শারীরিক ত্রুটিগুলি ধরা পড়ার সাথে সাথে তার স্বাস্থ্য খারাপ হতে শুরু করে। যাইহোক বিদ্যা অমলের প্রতি তার অনুভূতি এবং অরোর প্রতি তার মাতৃস্নেহের ভালবাসার সাথে মিল রেখে অবশেষে অরো আবারও তার মাকে এবং বাবাকে পুনরায় মিলিত করতে সক্ষম হয়। তারা তাঁদের মৃত ছেলের সামনে হাসপাতালে প্রথম বিবাহের অনুষ্ঠান করেন।  অরো মারা যাওয়ার আগে সন্তুষ্টির হাসি দিয়ে তার শেষ কথা 'কটি বলে। বিদ্যাকে "মা" এবং অমলকে "পা" সম্বোধন করে সে মারা যায়। বৃষ্টি দিয়ে ছবিটি শেষ হয় যখন অরোর মৃত্যুতে শোকগ্রস্ত বিদ্যার মনে পড়ে অরোর নাচের কথা; আর অমল তাঁকে সান্ত্বনা দিতে থাকেন।

নির্মাণ

চরিত্রায়ণ
ছবিতে অমিতাভ বচ্চন একটি বাচ্চার ভূমিকায় অভিনয় করেছিলেন যে প্রোজেরিয়ায় ভুগছে। এটি একটি জিনগত ব্যাধি যা শিশুকালে তাদের বার্ধক্যের প্রক্রিয়াকে দ্রুততার সাথে পরিচালিত করে। অভিষেক বচ্চন অমিতাভের বাস্তব জীবনের পুত্র হলেও চিত্রে তার বাবার ভূমিকায় অভিনয় করেছিলেন।

বিদ্যা বালান মায়ের ভূমিকার জন্য একমাত্র পছন্দ ছিলেন।কন্নড় সিনেমার প্রয়াত অভিনেতা-পরিচালক শঙ্কর নাগ এর স্ত্রী অরুন্ধতী নাগ কে বিদ্যার মায়ের  চরিত্রে অভিনয় করতে বলা হয়েছিল।

 চিত্রগ্রহণ 
ছায়াছবির বেশিরভাগ অংশের চিত্রগ্রহণ হয়েছে লখনউতে এবং কিছু অংশের শুটিং হয়েছে যুক্তরাজ্য ও মালয়েশিয়ায়। চিত্রগ্রহণের একটি ছোট অংশ কেমব্রিজে করা হয়েছিল। কর্পাস ক্রিস্টি কলেজের ঘড়ি এবং সেন্ট জনস কলেজের উঠান একটি গানের ধারাবাহিকতায় দেখানো হয়েছে। মালয়েশিয়ার তাইপিংয়েও ছবিটির শুটিং হয়েছে। ছবির কিং এডওয়ার্ড VII  স্কুলটি আসলে মালয়েশিয়ার একটি সাধারণ বিদ্যালয় ছিল।

পুরস্কার এবং মনোনয়ন
 অনুষ্ঠান বিভাগ নমিনি ফলাফল৫৭ তম জাতীয় চলচ্চিত্র পুরস্কারসেরা অভিনেতার জন্য জাতীয় চলচ্চিত্র পুরস্কারঅমিতাভ বচ্চনসেরা সহঅভিনেত্রীর জাতীয় চলচ্চিত্র পুরস্কার অরুন্ধতী নাগহিন্দিতে সেরা ফিচার ফিল্মের জাতীয় চলচ্চিত্র পুরস্কারএবি কর্পোরেশন লিমিটেড, সুনীল মনচন্দা, আর. বালাকৃষ্ণানসেরা মেক-আপ শিল্পীর জন্য জাতীয় চলচ্চিত্র পুরস্কারক্রিস্টিয়ান টিনসলে,  ডমিনি টিল১৬ তম স্টার স্ক্রিন পুরস্কারসেরা অভিনেতাঅমিতাভ বচ্চনসেরা অভিনেত্রীবিদ্যা বালানসেরা শিশু অভিনেতাপ্রতীক কাত্রেসেরা সহঅভিনেত্রীঅরুন্ধতী নাগজোড়ি নং ১অমিতাভ বচ্চন,অভিষেক বচ্চনসেরা ফিল্মএবি কর্পোরেশন লিমিটেড, সুনীল মনচন্দাসেরা পরিচালকআর. বাল্কিসেরা কাহিনীআর. বাল্কিসেরা চিত্রনাট্যআর. বাল্কিসেরা সংলাপআর. বাল্কিসেরা পটভূমি স্কোরইলাইয়ারাজাসেরা প্লেব্যাক সিঙ্গার (মহিলা)শিল্পা রাও - "মুডি মুডি" সেরা সম্পাদনাঅনিল নাইডুসেরা সিনেমাটোগ্রাফিপি. সি. শ্রীরামসেরা অডিওগ্রাফিতাপস৮ ম স্টারডাস্ট পুরস্কারবছরের তারকা - পুরুষঅমিতাভ বচ্চনসেরা সহঅভিনেতাঅভিষেক বচ্চনবছরের নক্ষত্র - মহিলাবিদ্যা বালান৫৫ তম ফিল্মফেয়ার পুরস্কারসেরা অভিনেতাঅমিতাভ বচ্চনসেরা অভিনেত্রীবিদ্যা বালানশ্রেষ্ঠ সহঅভিনেত্রীঅরুন্ধতী নাগসেরা চলচ্চিত্রএবি কর্পোরেশন লিমিটেডসেরা পরিচালকআর. বাল্কি১১ তম আইআইএফএ পুরস্কারসেরা অভিনেতাঅমিতাভ বচ্চনসেরা অভিনেত্রীবিদ্যা বালানসেরা মেকআপক্রিস্টিয়ান টিনসলে, ডোমিনি টিলসেরা চলচ্চিত্রএবি কর্পোরেশন লিমিটেড, সুনীল মনচন্দাসেরা পরিচালকআর. বাল্কিআইআইএফএ সেরা সমঅভিনেতা পুরস্কারঅভিষেক বচ্চনআইআইএফএ সেরা সমঅভিনেত্রী পুরস্কারঅরুন্ধতী নাগআইআইএফএ সেরা কাহিনী পুরস্কারআর. বাল্কিআইআইএফএ সেরা মহিলা প্লেব্যাক পুরস্কারশিল্পা রাও - "মুধি মুধি "৭ তম অপ্সরা ফিল্ম অ্যান্ড টেলিভিশন প্রযোজক গিল্ড পুরস্কারসেরা অভিনেতাঅমিতাভ বচ্চনসেরা অভিনেত্রীবিদ্যা বালানলাইন্স গোল্ড অ্যাওয়ার্ডসেরা অভিনেতাঅমিতাভ বচ্চনসেরা অভিনেত্রীবিদ্যা বালানএফআইসিসিআই ফ্রেমস এক্সেলেন্স অ্যাওয়ার্ডসসেরা অভিনেতাঅমিতাভ বচ্চনসেরা অভিনেত্রীবিদ্যা বালান

 বিজয়ী - মাতৃ শ্রী মিডিয়া অ্যাওয়ার্ড সেরা চলচ্চিত্রের জন্য: ২০১০ - আর. বাল্কি

তথ্যসূত্র

বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:লখনউয়ে ধারণকৃত চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০০৯-এর নাট্য চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
বিষয়শ্রেণী:লখনউয়ের পটভূমিতে চলচ্চিত্র